O‘ZBEKISTON RESPUBLIKASINING AYRIM QONUN HUJJATLARIGA O‘ZGARTISh VA QO‘ShIMChALAR KIRITISh TO‘G‘RISIDA

1-modda. O‘zbekiston Respublikasining 1994-yil 22-sentabrda qabul qilingan 2012-XII-sonli Qonuni bilan tasdiqlangan O‘zbekiston Respublikasining Jinoyat kodeksi (O‘zbekiston Respublikasi Oliy Kengashining Axborotnomasi, 1995-yil, № 1, 3-modda; O‘zbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda; 2001-yil, № 1-2, 23-modda, № 9-10, 165-modda; 2002-yil, № 9, 165-modda; 2003-yil, № 1, 8-modda, № 9-10, 149-modda; 2004-yil, № 1-2, 18-modda, № 9, 171-modda; O‘zbekiston Respublikasi Oliy Majlisi palatalarining Axborotnomasi, 2005-yil, № 9, 314-modda, № 12, 417, 418-moddalar; 2006-yil, № 6, 261-modda, № 12, 656-modda; 2007-yil, № 4, 158, 166-moddalar, № 6, 248-modda) 73-moddasi to‘rtinchi qismining “g” bandidagi “jinoiy uyushma tashkil etish” degan so‘zlar chiqarib tashlansin.
 2-modda. O‘zbekiston Respublikasining 1994-yil 22-sentabrda qabul qilingan 2013-XII-sonli Qonuni bilan tasdiqlangan O‘zbekiston Respublikasining Jinoyat-protsessual kodeksiga (O‘zbekiston Respublikasi Oliy Kengashining Axborotnomasi, 1995-yil, № 2, 5-modda; O‘zbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 11, 23-moddalar, № 9-10, 165, 182-moddalar; 2002-yil, № 9, 165-modda; 2003-yil, № 5, 67-modda; 2004-yil, № 1-2, 18-modda, № 9, 171-modda; O‘zbekiston Respublikasi Oliy Majlisi palatalarining Axborotnomasi, 2005-yil № 12, 418-modda; 2006-yil, № 6, 261-modda; 2007-yil, № 4, 166-modda, № 6, 248, 249-moddalar) kuyidagi o‘zgartish va qo‘shimchalar kiritilsin:
 1) 531-moddaning sakkizinchi qismidagi “mol-mulkni musodara qilish” degan so‘zlar chiqarib tashlansin;
 2) 539-moddadagi “ichki ishlar organi” degan so‘zlar “jazoni ijro etuvchi organlar” degan so‘zlar bilan almashtirilsin;
 3) 546-modda:
 birinchi qismidagi “garnizon harbiy sudining sudyasi tomonidan ana shunday turdagi jazolarning muddati tugagach, qo‘mondonlikning iltimosiga binoan ushbu Kodeksning 545-moddasida nazarda tutilgan tartibda ko‘rib chiqiladi” degan so‘zlar “okrug harbiy sudining yoki hududiy harbiy sudning sudyasi tomonidan ana shunday turdagi jazolarning muddati tugagach, qo‘mondonlikning iltimosnomasiga asosan ko‘rib chiqiladi” degan so‘zlar bilan almashtirilsin;
 quyidagi tahrirdagi ikkinchi—to‘rtinchi qismlar bilan to‘ldirilsin:
 “Xizmat bo‘yicha cheklash yoki intizomiy qismda saqlash vaqtini harbiy xizmat muddati hisobiga kiritish to‘g‘risidagi masala okrug harbiy sudining yoki hududiy harbiy sudning sudyasi tomonidan ko‘rib chiqilayotgan paytda iltimosnoma kim haqida kiritilgan bo‘lsa, shu shaxsning, shuningdek iltimosnoma kiritgan qo‘mondonlikning vakili qatnashishi shart.
 Xizmat bo‘yicha cheklash yoki intizomiy qismda saqlash vaqtini harbiy xizmat muddati hisobiga kiritish to‘g‘risidagi masalani ko‘rib chiqish mavjud materiallarni o‘qib eshittirishdan boshlanadi, so‘ng okrug harbiy sudining yoki hududiy harbiy sudning sudyasi chaqirilgan shaxslarni tinglaydi, mahkumning xizmat bo‘yicha cheklash yoki intizomiy qismda saqlash vaqtida vijdonan xizmat qilganligidan va namunali xulq-atvoridan dalolat beruvchi ma’lumotlarni aniqlab oladi.
 Xizmat bo‘yicha cheklash yoki intizomiy qismda saqlash vaqtini harbiy xizmat muddati hisobiga kiritish to‘g‘risidagi iltimosnoma yuzasidan okrug harbiy sudining yoki hududiy harbiy sudning sudyasi chiqargan ajrim ustidan umumiy tartibda shikoyat berilishi va protest bildirilishi mumkin”.
 3-modda. O‘zbekiston Respublikasining 1997-yil 25-aprelda qabul qilingan 409-I-sonli Qonuni bilan tasdiqlangan O‘zbekiston Respublikasining Jinoyat-ijroiya kodeksiga (O‘zbekiston Respublikasi Oliy Majlisining Axborotnomasi, 1997-yil, № 6, 175-modda; 2003-yil, № 9-10, 149-modda; 2004-yil, № 1-2, 18-modda; O‘zbekiston Respublikasi Oliy Majlisi palatalarining Axborotnomasi, 2007-yil, № 6, 248-modda) quyidagi o‘zgartishlar kiritilsin:
 1) 162-modda chiqarib tashlansin;
 2) 179-moddaning matni quyidagi tahrirda bayon etilsin: 
 “Sinov muddati hukm chiqarilgan kundan boshlab hisoblanadi”.
 4-modda. Ushbu Qonun rasmiy e’lon qilingan kundan e’tiboran kuchga kiradi.